CELEX: 62021TN0427
Language: da
Date: 2021-07-13 00:00:00
Title: Sag T-427/21: Sag anlagt den 13. juli 2021 — Trasta Komercbanka mod ECB

8.11.2021   
            
            
               DA
            
            
               Den Europæiske Unions Tidende
            
            
               C 452/41
            
         
      Sag anlagt den 13. juli 2021 — Trasta Komercbanka mod ECB
      (Sag T-427/21)
      (2021/C 452/52)
      Processprog: engelsk
      
         Parter
      
      
         Sagsøger: Trasta Komercbanka AS (Riga, Letland) (ved advokat O. Behrends)
      
         Sagsøgt: Den Europæiske Centralbank
      
         Sagsøgerens påstande
      
      
                  —
               
               
                  Sagsøgte tilpligtes at betale økonomisk erstatning for det tab, som sagsøgeren har lidt som følge af sagsøgtes afgørelse af 11. juli 2016 om at inddrage sagsøgerens licens (meddelt sagsøgeren den 13. juli 2016).
               
            
                  —
               
               
                  Det fastslås, at det økonomiske tab beløber sig til mindst 162 mio. EUR med tillæg af udligningsrenter fra den 11. juli 2016 og indtil afsigelse af endelig dom i den foreliggende sag samt med tillæg af morarenter fra dommens afsigelse og indtil fuld betaling sker.
               
            
                  —
               
               
                  Den Europæiske Centralbank tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat seks anbringender.
      
                  1.
               
               
                  Første anbringende om, at sagsøgte undlod behørigt at underrette sagsøgerens repræsentanter om afgørelsen om inddragelse af licens.
               
            
                  2.
               
               
                  Andet anbringende om, at sagsøgeren ikke var korrekt repræsenteret under den procedure, der førte til afgørelsen om inddragelse af licens.
               
            
                  3.
               
               
                  Tredje anbringende om, at afgørelsen om inddragelse af licens er behæftet med en række andre alvorlige proceduremæssige uregelmæssigheder.
               
            
                  4.
               
               
                  Fjerde anbringende om, at sagsøgte handlede uden for sit kompetenceområde, da afgørelsen om inddragelse af licens blev truffet, navnlig med hensyn til spørgsmål om hvidvaskning af penge og håndhævelse af national ret.
               
            
                  5.
               
               
                  Femte anbringende om, at sagsøgte fejlagtigt antog, at der var grundlag for en inddragelse af licens og gav en utilstrækkelig begrundelse herfor.
               
            
                  6.
               
               
                  Sjette anbringende om, at sagsøgeren har lidt et betydeligt tab som følge af sagsøgtes ulovlige adfærd, navnlig som følge af likvidationen af sagsøgeren.